**Līgums par atbalsta saņemšanu pašvaldībām, plānošanas reģioniem, ja atbalsta saņemšana paredzēta par darbībām, kas nav saistītas ar saimnieciskās darbības īstenošanu**

201\_\_.gada \_\_\_\_\_\_\_\_\_\_\_ Nr. SKV-L-20\_\_\_/\_\_\_\_\_\_\_

**Latvijas Investīciju un attīstības aģentūra** (turpmāk − Aģentūra), kura darbojas atbilstoši Ministru kabineta 2012.gada 11.decembra noteikumiem Nr.857 „Latvijas Investīciju un attīstības aģentūras nolikums”, tās direktora Andra Ozola personā,no vienas puses, un \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Atbalsta saņēmējs), reģistrācijas numurs \_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kuras vārdā, pamatojoties uz \_\_\_\_\_\_\_\_\_, rīkojas tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no otras puses, turpmāk abas kopā – Puses, noslēdz līgumu (turpmāk – Līgums) par sekojošo:

1. **Līguma mērķis**

Līguma mērķis ir sniegt atbalstu Atbalsta saņēmējam saskaņā ar Eiropas Reģionālās attīstības fonda projektu „Starptautiskās konkurētspējas veicināšana” (projekta identifikācijas numurs 3.2.1.2./16/I/001), kas apstiprināts ar Centrālās finanšu un līguma aģentūras 2016.gada 19.februāra lēmumu Nr.39-2-40/831 un īstenots saskaņā ar 2016.gada 14.martā noslēgto vienošanos par projekta īstenošanu darbības programmas „Izaugsme un nodarbinātība” 3.2.1. specifiskā atbalsta mērķa „Palielināt augstas pievienotās vērtības produktu un pakalpojumu eksporta proporciju” 3.2.1.2. pasākuma „Starptautiskās konkurētspējas veicināšana” (turpmāk – Vienošanās par projekta īstenošanu) ietvaros.

1. **Līguma priekšmets**
	1. Aģentūra Līguma ietvaros var sniegt atbalstu:
		1. organizējot Atbalsta saņēmēja dalību nacionālajos stendos starptautiskajās izstādēs ārvalstīs;
		2. organizējot Atbalsta saņēmēja dalību Latvijas augstu valsts amatpersonu vizītes ārvalstīs;
		3. Atbalsta saņēmēja dalībai ārvalstīs ar individuālo stendu starptautiskās izstādēs, konferencēs vai semināros, un atbalsta saņēmēja izdevumiem, kas saistīti ar dalību Līguma 2.1.2. punktā minētajos pasākumos;
		4. sniedzot konsultācijas:
			1. Līguma 2.1.1., 2.1.2., punktā minēto darbību ietvaros;
			2. Latvijas ārvalstu ekonomisko pārstāvniecību darbības ietvaros;
			3. atbalsta nodrošināšanai dalībai ārvalstīs ar individuālo stendu starptautiskās izstādēs, konferencēs vai semināros.
		5. Līguma 2.1.4. punkta ietvaros atbalstu var sniegt šādu Aģentūras sniegtu konsultāciju veidā:
			1. konsultācijas par tirgus izmēru, struktūru, dalībniekiem, cenām, preču izplatīšanas kanāliem, loģistikas jautājumiem, konkurentiem, biznesa kultūru, ja šī informācija ir publiski pieejama;
			2. konsultācijas par eksporta piedāvājuma, profila vai prezentācijas sagatavošanu;
			3. konsultācijas par potenciālo sadarbības partneru profilu sagatavošanu;
			4. potenciālo sadarbības partneru atlase no datu bāzēm, informācijas pārbaudīšana un precizēšana;
			5. biznesa tikšanos programmu sagatavošana.
	2. Līguma 2.1.1., 2.1.2. un 2.1.4.punktā minēto pasākumu ietvaros Aģentūrai ir tiesības:

2.2.1. uzrunāt potenciālos sadarbības partnerus, īstenot tiešo mārketingu, organizēt Atbalsta saņēmēja tikšanās, kontaktbiržas, seminārus;

2.2.2. sagatavot Atbalsta saņēmēja prezentācijas programmu, pavadīt Atbalsta saņēmēju uz sarunām, sniegt atbalstu sarunu vešanā, komunikācijas uzturēšanā (t.sk. nodrošināt tulkošanu);

2.2.3. nodrošināt darbības, kas saistītas ar izstādes stenda rezervāciju un informācijas ievietošanu izstādes katalogā, kā arī organizēt darbu izstādes stendā;

2.2.4. nodrošināt darbības, kas saistītas ar loģistikas jautājumu risināšanu (transporta, telpu rezervācija, rekomendācijas transporta un viesnīcu rezervācijai).

* 1. Saskaņā ar Līgumu Aģentūras sniegtais atbalsts nav uzskatāms par *de minimis* atbalstu, kas sniegts Atbalsta saņēmējam saskaņā ar Komercdarbības atbalsta kontroles likuma 1.panta otrās daļas 2.punktu, ja tas nav saistīts ar Atbalsta saņēmēja saimniecisko darbību. Par atbalstu netiek uzskatītas izmaksas, kas rodas Aģentūrai Pasākuma organizēšanas ietvaros, bet kuras nav attiecināmās izmaksas saskaņā ar Ministru kabineta 2015.gada 1.decembra noteikumiem Nr.678 „Noteikumi par darbības programmas „Izaugsme un nodarbinātība” 3.2.1.specifiskā atbalsta mērķa „Palielināt augstas pievienotās vērtības produktu un pakalpojumu eksporta proporciju” 3.2.1.2.pasākuma „Starptautiskās konkurētspējas veicināšana”” (turpmāk – MK noteikumi Nr.678).
1. **Vispārīgie nosacījumi**
	1. Aģentūra atbalstu sniedz saskaņā ar Līgumu, MK noteikumiem Nr.678, Vienošanos par projekta īstenošanu un Aģentūras iekšējiem noteikumiem “Kārtība, kādā veic atbalsta saņēmēju atlasi, piešķir atbalstu darbības programmas „Izaugsme un nodarbinātība” 3.2.1. specifiskā atbalsta mērķa „Palielināt augstas pievienotās vērtības produktu un pakalpojumu eksporta proporciju” 3.2.1.2.pasākuma „Starptautiskās konkurētspējas veicināšanas” ietvaros un veic piešķirtā atbalsta uzskaiti” (turpmāk – Iekšējie noteikumi). Iekšējo noteikumu grozījumus Aģentūra veic vienpersoniski un uz tiem nav attiecināmi Līguma 12.nodaļas nosacījumi.
	2. Aģentūra ievieto Iekšējos noteikumus Aģentūras tīmekļvietnē [www.liaa.gov.lv](http://www.liaa.gov.lv) sadaļā “ES fondi”, ja Līguma darbības laikā tiek veikti grozījumi Iekšējos noteikumos, Aģentūra informē Atbalsta saņēmējus, nosūtot informāciju uz Līguma 14.1.2.punktā norādīto e-pasta adresi.
	3. Reizi mēnesī Aģentūra nosūta Atbalsta saņēmējam informāciju par saskaņā ar Līguma 2.1.1., 2.1.2., 2.1.4.punktiem piešķirto atbalstu, kurā norāda Aģentūras sniegto pakalpojumu veidu un apjomu.
	4. Par atbalstu, kas piešķirts saskaņā ar Līguma 2.1.3.punktu Aģentūra informē Atbalsta saņēmēju Līguma 8.nodaļā noteiktajā kārtībā.
	5. Atbalsta saņēmējs, 10 (desmit) darba dienu laikā pēc Līguma 3.3.punktā minētās informācijas nosūtīšanas dienas, nosūta Aģentūrai uz e-pastu eksports@liaa.gov.lv apstiprinājumu saskaņā ar noteikto formu (1.pielikums) par Līguma 3.3.punktā minētā atbalsta saņemšanu. Ja Aģentūra minētajā termiņā nesaņem no Atbalsta saņēmēja apstiprinājumu, atbalsts uzskatāms par piešķirtu norādītajā apjomā.
	6. Ja Atbalsta saņēmējs nepiekrīt, ka Līguma 3.3.punktā sniegtais atbalsts tiek uzskaitīts kā atbalsts, tas informē Aģentūru un Līguma 3.3.punktā norādītās pakalpojumu izmaksas netiek segtas no Vienošanās par projekta īstenošanu līdzekļiem un nav uzskaitāmas par atbalstu.
	7. Ja ir iestājušies Līguma 3.6.punktā minētie apstākļi, tad Līguma 3.3.punktā norādītos pakalpojumus apmaksā Atbalsta saņēmējs saskaņā Aģentūras izsniegto rēķinu tajā norādītajā termiņā.
2. **Līguma finansējums**.
	1. Aģentūras sniegtos pakalpojumus finansē no Eiropas Reģionālā attīstības fonda līdzekļiem un Latvijas valsts budžeta līdzfinansējuma saskaņā ar Vienošanos par projekta īstenošanu.
	2. Atbalstu saskaņā ar Līgumu piešķir Aģentūra Vienošanās par projekta īstenošanu pieejamā finansējuma ietvaros.
3. **Atbalsta sniegšanas kārtība dalībai nacionālajos stendos**
	1. Informācija par Aģentūras plānotajiem nacionālajiem stendiem starptautiskās izstādēs ārvalstīs (turpmāk – Nacionālais stends) tiek publicēta Aģentūras tīmekļvietnē [www.liaa.gov.lv](http://www.liaa.gov.lv) sadaļā “Eksportētājiem”, norādot dalības noteikumus, plānoto dalībnieku skaitu, pieteikšanās termiņu, pievienojot pieteikuma anketu (turpmāk – pieteikuma anketa) un atlases kritērijus (turpmāk – stenda dalībnieku atlases kritēriji). Informācija tiek publicēta ne vēlāk kā trīs mēnešus pirms attiecīgā izstādes sākuma dienas.
	2. Lai pieteiktos dalībai Nacionālajā stendā Atbalsta saņēmējs iesniedz Aģentūrā aizpildītu Aģentūras tīmekļvietnē [www.liaa.gov.lv](http://www.liaa.gov.lv) sadaļā “Eksportētājiem” publicēto pieteikuma anketu un papildu iesniedzamos dokumentus, kas norādīti pieteikuma anketā vai Aģentūras publicētajā informācijā par Nacionālo stendu.
	3. 10 (desmit) darba dienu laikā pēc pieteikšanās termiņa beigām Aģentūra izvērtē Līguma 5.2.punktā minētos dokumentus atbilstoši Iekšējo noteikumu 5.pielikumam, kā arī atbilstoši stenda dalībnieku atlases kritērijiem.
	4. Ja pieteikumu iesniedzēju, kuri vēlas piedalīties Nacionālajā stendā un kuri atbilst Iekšējo noteikumu 5.pielikumam un stenda dalībnieku atlases kritērijiem, skaits ir lielāks, kā plānotās darba vietas stendā, tad stendam no sākuma tiek atlasīti pieteikumu iesniedzēji (komersanti, kooperatīvās sabiedrības, zemnieku vai zvejnieku saimniecības, individuālie uzņēmumi), kuri saskaņā ar stenda dalībnieku atlases kritērijiem ir ieguvuši lielāko punktu skaitu (ja piešķirtais punktu skaits ir vienāds, priekšroka dodama tam pieteikuma iesniedzējam, kurš kritērijā “Eksporta apjoms % no \_\_\_\_. gada apgrozījuma“ ir ieguvis vairāk punktus, ja arī kritērijā “Eksporta apjoms % no \_\_\_\_. gada apgrozījuma“ ir iegūts vienāds punktu skaits, priekšroka dodama tam pieteikuma iesniedzējam, kuram ir lielāks gada apgrozījums, no kura tiek vērtēts eksporta apjoms), tad tiek atlasīti pieteikumu iesniedzēji, kas ir biedrības vai nodibinājumi, un kā pēdējie tiek atlasīti pieteikumu iesniedzēji, kuri ir pašvaldības, ostu pārvaldes vai plānošanas reģioni (atbilstoši pieteikuma anketas iesniegšanas secībai).
	5. Ja Aģentūra, izvērtējot atbilstību Iekšējo noteikumu 5.pielikumam un stenda dalībnieku atlases kritērijiem, konstatē neatbilstību kādai no prasībām, Atbalsta saņēmējam tiek atteikta dalība Nacionālajā stendā. Aģentūra nosūta Atbalsta saņēmējam atteikumu piešķirt atbalstu dalībai Nacionālajā stendā (norādot pamatojumu) uz Līguma 14.1.2.punktā norādīto e-pasta adresi.
	6. Ja Aģentūra, izvērtējot atbilstību Iekšējo noteikumu 5.pielikumam un stenda dalībnieku atlases kritērijiem, konstatē, ka Atbalsta saņēmējs atbilst kritērijiem un iegūtais punktu skaits ir pietiekams, lai kvalificētos, Aģentūra informē Atbalsta saņēmēju par atbalsta piešķiršanu dalībai Nacionālajā stendā, nosūtot paziņojumu (kurā norāda atbalsta ietvaros sniedzamā pakalpojuma veidu un apjomu, kā arī papildu izdevumus, kurus Atbalsta saņēmējam būs jāsedz, jo tie nav attiecināmi uz atbalstu) uz Līguma 14.1.2.punktā norādīto e-pasta adresi.
	7. Ja Atbalsta saņēmējs nepiekrīt atbalsta saņemšanai atbilstoši paziņojumā norādītajam, Atbalsta saņēmējs par to paziņo Aģentūrai 3 (trīs) darba dienu laikā no Līguma 5.6.punktā minētā paziņojuma saņemšanas dienas. Ja Aģentūra minētajā termiņā nesaņem Atbalsta saņēmēja atteikumu saņemt pakalpojumu, Aģentūra uzsāk pakalpojuma sniegšanu (uzsāk Atbalsta saņēmēja dalības Nacionālajā stendā organizēšanu) un atbalsts uzskatāms par piešķirtu.
	8. Ja ir iestājušies Līguma 5.6.punktā minētie apstākļi un Atbalsta saņēmējs Līguma 5.7.punktā noteiktajā kārtībā nav atteicies no pakalpojuma saņemšanas, tad par dalību Nacionālajā stendā Aģentūra ar Atbalsta saņēmēju slēdz papildu vienošanos, kurā vienojas par dalības nosacījumiem un izdevumu, kuri rodas sakarā ar Atbalsta saņēmēja dalības nodrošināšanu Nacionālajā stendā un kuri nav attiecināmi uz atbalstu, apmaksas kārtību.
4. **Atbalsta sniegšanas kārtība dalībai Latvijas augstu valsts amatpersonu vizītēs**
	1. Informācija par Latvijas augstu valsts amatpersonu vizītēm ārvalstīs (turpmāk - Valsts vizītes) tiek publicēta Aģentūras tīmekļvietnē [www.liaa.gov.lv](http://www.liaa.gov.lv) sadaļā “Eksportētājiem”, norādot dalības noteikumus, plānoto dalībnieku skaitu, pieteikšanās termiņu un pievienojot pieteikuma anketu. Pieteikuma anketa var tikt tulkota svešvalodā atbilstoši Valsts vizītes norises vietai. Informācija tiek publicēta ne vēlāk kā divas nedēļas pirms attiecīgās Valsts vizītes norises dienas.
	2. Lai pieteiktos dalībai Valsts vizītē Atbalsta saņēmējs iesniedz Aģentūrā aizpildītu Aģentūras tīmekļvietnē [www.liaa.gov.lv](http://www.liaa.gov.lv) sadaļā “Eksportētājiem” publicēto pieteikuma anketu un papildu iesniedzamos dokumentus, kas norādīti pieteikuma anketā vai Aģentūras publicētajā informācijā par Valsts vizīti.
	3. 10 (desmit) darba dienu laikā pēc pieteikšanās termiņa beigām Aģentūra izvērtē Līguma 6.2.punktā minētos dokumentus atbilstoši Iekšējo noteikumu 7.pielikumam.
	4. Ja Aģentūra, izvērtējot atbilstību Iekšējo noteikumu 7.pielikumam, konstatē neatbilstību kādai no prasībām, Atbalsta saņēmējam tiek atteikta dalība Valsts vizītē. Aģentūra nosūta Atbalsta saņēmējam atteikumu piešķirt atbalstu dalībai Valsts vizītē (norādot pamatojumu) uz Līguma 14.1.2.punktā norādīto e-pasta adresi.
	5. Ja Aģentūra, izvērtējot atbilstību Iekšējo noteikumu 7.pielikumam, konstatē, ka Atbalsta saņēmējs atbilst kritērijiem, Aģentūra informē Atbalsta saņēmēju par atbalsta piešķiršanu dalībai Valsts vizītē, nosūtot paziņojumu (kurā norāda atbalsta ietvaros sniedzamā pakalpojuma veidu un apjomu, kā arī papildu izdevumus, kurus Atbalsta saņēmējam būs jāsedz, jo tie nav attiecināmi uz atbalstu) uz Līguma 14.1.2.punktā norādīto e-pasta adresi.
	6. Ja Atbalsta saņēmējs nepiekrīt atbalsta saņemšanai atbilstoši paziņojumā norādītajam, Atbalsta saņēmējs par to paziņo Aģentūrai 3 (trīs) darba dienu laikā no Līguma 6.5.punktā minētā paziņojuma saņemšanas dienas. Ja Aģentūra minētajā termiņā nesaņem Atbalsta saņēmēja atteikumu saņemt pakalpojumu, Aģentūra uzsāk pakalpojuma sniegšanu (uzsāk Atbalsta saņēmēja dalības Valsts vizītē organizēšanu) un atbalsts uzskatāms par piešķirtu.
	7. Ja ir iestājušies Līguma 6.5.punktā minētie apstākļi un Atbalsta saņēmējs Līguma 6.6.punktā noteiktajā kārtībā nav atteicies no pakalpojuma saņemšanas, tad par dalību Valsts vizītē Aģentūra ar Atbalsta saņēmēju slēdz papildu vienošanos, kurā vienojas par dalības nosacījumiem un izdevumu, kuri rodas sakarā ar Atbalsta saņēmēja dalības nodrošināšanu Valsts vizītē un kuri nav attiecināmi uz atbalstu, apmaksas kārtību.
5. **Konsultatīvā atbalsta sniegšanas kārtība**
	1. Lai pieteiktos Līguma 2.1.5. punktā minētajam konsultatīvajam atbalstam Atbalsta saņēmējs iesniedz Aģentūrā vai Aģentūras pārstāvim ārvalstīs pieprasījumu par atbalsta nepieciešamību.
	2. 5 (piecu) darba dienu laikā pēc pieprasījuma saņemšanas Aģentūra izvērtē Līguma 7.1.punktā minētos dokumentus atbilstoši Iekšējo noteikumu 9.pielikumam.
	3. Ja Aģentūra, izvērtējot atbilstību Iekšējo noteikumu 9.pielikumam, konstatē neatbilstību kādai no prasībām, Atbalsta saņēmējam tiek atteiks konsultatīvais atbalsts. Aģentūra nosūta Atbalsta saņēmējam atteikumu piešķirt konsultatīvo atbalstu (norādot pamatojumu) uz Līguma 14.1.2.punktā norādīto e-pasta adresi.
	4. Ja Aģentūra, izvērtējot atbilstību Iekšējo noteikumu 9.pielikumam, konstatē, ka Atbalsta saņēmējs atbilst kritērijiem, Aģentūra informē Atbalsta saņēmēju par konsultatīvā atbalsta piešķiršanu, nosūtot paziņojumu (kurā norāda atbalsta ietvaros sniedzamā pakalpojuma veidu un apjomu) uz Līguma 14.1.2.punktā norādīto e-pasta adresi.
	5. Ja Atbalsta saņēmējs nepiekrīt atbalsta saņemšanai atbilstoši paziņojumā norādītajam, Atbalsta saņēmējs par to paziņo Aģentūrai 3 (trīs) darba dienu laikā no Līguma 7.4.punktā minētā paziņojuma saņemšanas dienas. Ja Aģentūra minētajā termiņā nesaņem Atbalsta saņēmēja atteikumu saņemt pakalpojumu, Aģentūra uzsāk pakalpojuma sniegšanu un atbalsts uzskatāms par piešķirtu.
	6. Konsultatīvo atbalstu Aģentūra sniedz pieprasījumu saņemšanas secībā un pakalpojuma sniegšanas termiņu nosaka, ņemot vērā Aģentūras darba noslodzi konkrētā atbalsta pieprasījuma saņemšanas brīdī.
	7. Konsultatīvā atbalsta apmēru aprēķina saskaņā ar Ministru kabineta 2013.gada 3.septembra noteikumiem Nr.716 „Latvijas Investīciju un attīstības aģentūras maksas pakalpojumu cenrādis” atkarībā no tā sniegšanai nepieciešamā laika patēriņa stundās.
6. **Atbalsta sniegšanas kārtība dalībai ārvalstīs ar individuālo stendu starptautiskās izstādēs, konferencēs vai semināros un dalībai Aģentūras organizētajās Latvijas augstu valsts amatpersonu vizītēs**
	1. Lai saņemtu Līguma 2.1.3. punktā minēto atbalstu Atbalsta saņēmējs iesniedz Aģentūrā atbilstoši Līguma 3.pielikumam aizpildītu maksājuma pieprasījumu (turpmāk – Maksājuma pieprasījums), kura veidne pieejama Aģentūras tīmekļvietnē [www.liaa.gov.lv](http://www.liaa.gov.lv), izmaksas attaisnojošo dokumentu kopijas un citus Līgumā paredzētos dokumentus (piemēram Līguma 10.1.16.punktā minētos).
	2. Maksājuma pieprasījumu Atbalsta saņēmējs iesniedz personiski, vai elektroniski, apstiprinot dokumentus ar drošu elektronisku parakstu, vai nosūta pa pastu kā ierakstītu pasta sūtījumu. Ja Maksājuma pieprasījums tiek iesniegts personiski vai sūtot pa pastu, tad aizpildītu Maksājuma pieprasījuma veidlapu nosūta arī uz e-pastu: eksports@liaa.gov.lv.
	3. 15 (piecpadsmit) darba dienu laikā no Maksājuma pieprasījuma saņemšanas dienas Aģentūra izvērtē Maksājuma pieprasījumu atbilstoši Iekšējo noteikumu 11.pielikumam.
	4. Ja Aģentūra, izvērtējot atbilstību Iekšējo noteikumu 11.pielikumam, konstatē, ka Atbalsta saņēmējs un Maksājuma pieprasījums atbilst kritērijiem, Aģentūra informē Atbalsta saņēmēju par atbalsta izmaksu, nosūtot paziņojumu (kurā norāda atbalsta ietvaros izmaksājamo apjomu) uz Līguma 14.1.2.punktā norādīto e-pasta adresi.
	5. Ja Aģentūra, izvērtējot atbilstību Iekšējo noteikumu 11.pielikumam, konstatē neatbilstību kādam no kritērijiem vai nav pietiekoša informācija, lai izvērtētu atbilstību kritērijiem, Aģentūra nosūta e-pasta formā sagatavotu vēstuli par papildu informācijas (turpmāk papildu informācija) pieprasīšanu, nosūtot to uz Līguma 14.1.2.punktā norādīto e-pasta adresi. Atbalsta saņēmējam 10 (desmit) darba dienu laikā no pieprasījuma saņemšanas papildu informācija jāiesniedz Aģentūrā.
	6. 10 (desmit) darba dienu laikā no papildu informācijas saņemšanas dienas Aģentūra izvērtē iesniegto informāciju atbilstoši Iekšējo noteikumu 11.pielikumam. Ja Aģentūra, izvērtējot atbilstību Iekšējo noteikumu 11.pielikumam, konstatē, ka Atbalsta saņēmējs atbilst kritērijiem, Aģentūra informē Atbalsta saņēmēju par atbalsta izmaksu, nosūtot paziņojumu (kurā norāda atbalsta ietvaros izmaksājamo apjomu) uz Līguma 14.1.2.punktā norādīto e-pasta adresi.
	7. 5 (piecu) dienu laikā no Līguma 8.4. vai 8.6.punktā minētā paziņojuma nosūtīšanas Aģentūra nosūta Atbalsta saņēmējam informāciju par saskaņā ar Līguma 2.1.3. punktu piešķirto atbalsta apjomu.
	8. Ja Aģentūra, izvērtējot iesniegto papildu informāciju, konstatē neatbilstību kādam no Iekšējo noteikumu 11.pielikuma kritērijiem, tad:
		1. ja konstatētā neatbilstība neskar visus maksājuma pieprasījumā norādītos izdevumus, Aģentūra informē Atbalsta saņēmēju, nosūtot paziņojumu (kurā norāda tās izmaksas, kuras netiek attiecinātas, kā arī pamatojumu pieprasītā atbalsta summa samazināšanai) uz Līguma 14.1.2.punktā norādīto e-pasta adresi.
		2. ja konstatētā neatbilstība skar visus maksājuma pieprasījumā norādītos izdevumus, Atbalsta saņēmējam tiek atteikta atbalsta izmaksa. Aģentūra nosūta Atbalsta saņēmējam atteikumu atbalsta izmaksai (norādot pamatojumu) uz Līguma 14.1.2.punktā norādītās e-pasta adresi.
	9. Atbalsta saņēmējam izmaksājamo atbalsta finansējumu nosaka, pamatojoties uz iesniegtajiem izdevumus apliecinošiem dokumentiem (kas noformēti, ievērojot normatīvo aktu prasības, izstrādājot un noformējot maksājumu un darījumu apliecinošos dokumentus) un MK noteikumos Nr.678 noteiktajām attiecināmajām izmaksām.
	10. Atbalsta saņēmējs var saņemt atbalsta finansējuma izmaksu, ja ir izpildīti šādi nosacījumi:
		1. Atbalsta saņēmējs ir atvēris - norēķinu kontu atbilstoši Līguma 11.1.punkta nosacījumiem;
		2. Atbalsta saņēmējs izmaksas ir veicis bezskaidras naudas norēķinu veidā un tās ir tieši saistītas ar Atbalstāmās darbības īstenošanu, ir samērīgas un ekonomiski pamatotas;
		3. Izmaksas par īstenotām Atbalstāmām darbībām ir apmaksātas, līdz attiecīgā Maksājuma pieprasījuma iesniegšanas brīdim;
		4. Atbalsta saņēmējs,īstenojot Līgumu, ir nodrošinājis atsevišķu ar Līguma īstenošanu saistīto saimniecisko darījumu ieņēmumu un izdevumu grāmatvedības uzskaiti, kas atbilst Latvijas Republikas normatīvo aktu prasībām un vispārpieņemtiem grāmatvedības kārtošanas principiem;
		5. Atbalsta saņēmējs ir sagatavojis un Līgumā paredzētajā kārtībā Aģentūrā iesniedzis Maksājuma pieprasījumu par jau īstenotām Atbalstāmām darbībām, un Aģentūra ir apstiprinājusi tajā norādītās attiecināmās izmaksas (arī samazinātā apmērā).
	11. Ja pastāv kaut viens no zemāk minētajiem apstākļiem, Aģentūra pagarina Maksājuma pieprasījuma izskatīšanas laiku līdz šo apstākļu un to izraisīto seku pilnīgai novēršanai:
		1. Aģentūrai ir nepieciešams saņemt eksperta atzinumu vai citas kompetentās institūcijas informāciju, lai izvērtētu Maksājuma pieprasījumā iekļauto izmaksu attiecināmību;
		2. Atbalsta saņēmējs nav iesniedzis papildu informāciju Līguma 8.5.punktā noteiktajā termiņā un tas ir lūdzis termiņa pagarinājumu papildu informācijas iesniegšanai.
	12. Ja pret Atbalsta saņēmēja atbildīgajām amatpersonām saistībā ar to darbībām Līguma īstenošanas ietvaros ir uzsākts kriminālprocess – līdz lēmuma pieņemšanai par kriminālprocesa izbeigšanu vai lēmuma pieņemšanai par konkrētas personas saukšanu pie kriminālatbildības, Aģentūra atliek Atbalsta finansējuma maksājuma veikšanu. Ja lēmums par kriminālprocesa izbeigšanu vai lēmums par konkrētas personas saukšanu pie kriminālatbildības nav pieņemts un stājies spēkā līdz 2023.gada 15.novembrim, Atbalsta saņēmējs zaudē tiesības prasīt Aģentūrai veikt Atbalsta finansējuma izmaksu.
7. **Neatbilstoši veikto izdevumu atmaksa**
	1. Neatbilstoši veiktie izdevumi, t.i., izdevumi, kurus nav pamatoti attiecināt no Eiropas Savienības vispārējā budžeta, jo tie radušies atbalsta saņēmēja darbības vai bezdarbības dēļ, pārkāpjot Līguma, Iekšējo noteikumu, Latvijas Republikas vai Eiropas Savienības tiesību aktu prasības, tajā skaitā:
		1. nav iesniegtas izdevumus pamatojošo dokumentu kopijas vai iesniegtie dokumenti nav pietiekami, lai apliecinātu attiecināmo izmaksu rašanos;
		2. līdzekļu izlietojums nav samērīgs, ekonomiski pamatots vai neatbilst pareizas finanšu vadības principiem;
		3. nav ievēroti Līgumā un MK noteikumos Nr.678 noteiktie izmaksu ierobežojumi;
		4. Atbalsta saņēmējs Līguma darbības laikā ir maldinājis Aģentūru vai ES fondu vadībā iesaistītās iestādes, sniedzot nepatiesu informāciju, un nav lietderīgi un samērīgi vienpusēji izbeigt Līgumu atbilstoši Līguma 15.2.punktam.
	2. Ja Aģentūra Līguma izpildes ietvaros ir konstatējusi Līguma 9.1.punktā minētos neatbilstoši veiktus izdevumus, tā neatbilstoši veiktos izdevumus ietur no kārtējā atbalsta finansējuma maksājuma un 3 (trīs) darba dienu laikā par to informē Atbalsta saņēmēju.
8. **Pušu pienākumi un tiesības**
	1. Atbalsta saņēmējam ir pienākums:
		1. nodrošināt Aģentūru ar visu Atbalsta saņēmēja rīcībā esošo informāciju un dokumentāciju, kas nepieciešama atbalsta saņemšanai, iesniegt to Aģentūras noteiktajā termiņā un kvalitātē;
		2. nodrošināt Aģentūrai iespējas veikt uzraudzību un kontroli līdz 2023.gada 31.decembrim, nodrošinot Aģentūras prasību izpildi un brīvu piekļūšanu ar atbalsta saņemšanu saistītiem dokumentiem un informācijai. Saskaņā ar Vienošanos par projekta īstenošanu MK noteikumos Nr.678 noteiktajā kārtībā, nodrošināt ES fondu uzraudzībā iesaistītajām iestādēm iespējas veikt uzraudzību un kontroli līdz 2023.gada 31.decembrim, nodrošinot ES fondu uzraudzībā iesaistīto iestāžu prasību izpildi un brīvu piekļūšanu ar atbalsta saņemšanu saistītiem dokumentiem un informācijai;
		3. atbildēt uz Aģentūras un tās atrasto potenciālo sadarbības partneru korespondenci. Ja atbildi nav iespējams sniegt norādītajā termiņā, nekavējoties ziņot par to Aģentūrai, nosakot citu atbildes sniegšanas termiņu;
		4. ierasties uz Aģentūras saskaņotajām tikšanām ar Aģentūras pārstāvjiem un ar potenciālajiem sadarbības partneriem. Ja tas nav iespējams, nekavējoties, bet ne vēlāk kā 2 (divas) kalendāra nedēļas pirms noteiktā tikšanās datuma, informēt par to Aģentūru, saskaņojot citu tikšanās laiku;
		5. izmantot tādas profesionāli atzītas vai attiecīgajā nozarē vispārpieņemtas darbības metodes, paņēmienus un praksi, saskarē ar Aģentūras pārstāvjiem un potenciālajiem sadarbības partneriem nodrošināt profesionalitāti, tajā skaitā nodrošināt mārketinga un citu materiālu sagatavošanas kvalitāti;
		6. ievērot vispārējos pasākumu norises noteikumus un ētikas normas;
		7. nekavējoties rakstveidā informēt Aģentūru par jebkuriem apstākļiem, kas varētu ietekmēt Atbalsta saņemšanas atbilstību Līgumam, kā arī gadījumos, ja kāds no Atbalsta saņēmēja sniegtajiem apliecinājumiem izrādās vai kļūst nepatiess, neprecīzs, nepilnīgs vai maldinošs, vai arī ja pastāv jebkādi citi būtiski notikumi vai apstākļi, kas negatīvi ietekmē vai apdraud, vai kas ir uzskatāmi par tādiem, kas varētu negatīvi ietekmēt vai apdraudēt Atbalsta sniegšanu;
		8. Līguma darbības laikā rakstveidā paziņot Aģentūrai izmaiņas Atbalsta saņēmēja pamatdatos (kontaktinformācija, juridiskā adrese) 3 (trīs) darba dienu laikā pēc to maiņas;
		9. pēc Aģentūras lūguma iesniegt citu pieprasīto informāciju rakstveidā un elektroniskā formā;
		10. noskaidrot un izpildīt visas normatīvajos aktos noteiktās prasības un pienākumus saistībā ar Atbalsta finansējuma saņemšanu un no Līguma izrietošo tiesību iegūšanu, kā arī citu Līgumā paredzētu pienākumu un darbību izpildi;
		11. atmaksāt Neatbilstoši veiktos izdevumus Aģentūrai 10 (desmit) darba dienu laikā pēc attiecīga Aģentūras pieprasījuma saņemšanas vai vienoties ar Aģentūru par pārmaksātā atbalsta apmēra atmaksas grafiku;
		12. visā ar Līgumu saistītajā dokumentācijā, tai skaitā uz darījumu apliecinošiem dokumentiem, norādīt Līguma numuru;
		13. ja Atbalsta saņēmējam ir sava tīmekļvietne, tad, ievērojot vizuālās identitātes prasības, tajā ievieto informāciju par Līgumu;
		14. divus gadus pēc atbalsta saņemšanas Atbalsta saņēmējs informē Aģentūru par eksporta apjoma pieaugumu, nosūtot informāciju uz e-pastu eksports@liaa.gov.lv;
		15. Atbalsta saņēmējs iesniedz pārskatu par pievienotās vērtības nodokļa summām, ja Maksājuma pieprasījumā Attiecināmajās izmaksās iekļauts pievienotās vērtības nodoklis, saskaņā ar Ministru kabineta 2009.gada 25.augusta noteikumiem Nr.952 „Kārtība, kādā sniedz un pārbauda informāciju par pievienotās vērtības nodokļa piemērošanu Eiropas Savienības struktūrfondu finansēto projektu ietvaros un pieņem lēmumu par pievienotās vērtības nodokļa iekļaušanu projektu attiecināmajās izmaksās”;
		16. Atbalsta saņēmējs, pēc dalības Līguma 2.1.1. un 2.1.2.punktos minētajos pasākumos, 5 (piecu) darba dienu laikā iesniedz Aģentūrā aizpildītu pasākuma novērtējuma anketu (2.pielikums);
		17. .Atbalsta saņēmēja pārstāvja maiņas gadījumā Atbalsta saņēmējam ir pienākums par to informēt otru Pusi, nosūtot informāciju uz Līgumā norādīto e-pastu 3 (trīs) darba dienu laikā pēc to maiņas.
	2. Aģentūras pienākums ir:
		1. veikt Līguma īstenošanas uzraudzību, kontroli un izvērtēt tā īstenošanas atbilstību normatīvo aktu prasībām;
		2. izvērtēt Atbalsta saņēmēja iesniegtos dokumentus (pieteikuma anketas, Maksājuma pieprasījums) Līgumā noteiktajā kārtībā;
		3. konstatējot Līguma īstenošanā pretrunu ar normatīvā akta vai Līguma noteikumiem, uzdot Atbalsta saņēmējam novērst minēto pretrunu Aģentūras noteiktā termiņā.
	3. Aģentūras tiesības ir:
		1. apturēt Līguma 2.1.punktā minētā atbalsta sniegšanu, ja Aģentūrai nav pieejams Līguma 4.2.punktā minētais finansējums kādai no Līguma 2.1.punktā minētajām atbalstāmajām darbībām. Aģentūra informāciju par atbalsta sniegšanas apturēšanu un atjaunošanu publicē Aģentūras tīmekļvietnē un informē Atbalsta saņēmēju, nosūtot informāciju uz Līguma 14.1.2.punktā minēto e-pasta adresi;
		2. atgūt no Atbalsta saņēmēja Neatbilstoši veiktos izdevumus, t.sk. iesniegt kreditora prasījumu par neatbilstoši veiktiem izdevumiem Atbalsta saņēmēja maksātnespējas pasludināšanas gadījumā.
9. **Grāmatvedības uzskaite**
	1. Atbalsta saņēmējam ir pienākums atvērt norēķinu kontu kredītiestādē, kas atbilstoši normatīvajos aktos noteiktajai kārtībai reģistrējusies kredītiestādes darbības veikšanai, visu ar Līgumu īstenošanu saistīto maksājumu veikšanai un saņemšanai.
	2. Atbalsta saņēmējs nodrošina atsevišķu ar Līguma īstenošanu saistīto saimniecisko darījumu ieņēmumu un izdevumu grāmatvedības uzskaiti, kas atbilst Latvijas Republikas normatīvo aktu prasībām un vispārpieņemtiem grāmatvedības kārtošanas principiem, kā arī finanšu pārskatus sagatavo atbilstoši Ministru kabineta noteikumiem, kas nosaka kārtību, kādā finanšu pārskatos atspoguļojams valsts, pašvaldību, ārvalstu, Eiropas Kopienas, citu starptautisko organizāciju un institūciju finansiālais atbalsts (finanšu palīdzība), ziedojumi un dāvinājumi naudā vai natūrā.
	3. Ja Atbalsta saņēmējs darbojas kādā no neatbalstāmajām nozarēm, bet atbalsts Līguma ietvaros paredzēts atbalstāmajā nozarē, tas nodrošina ar atbalstāmo nozari saistītās finanšu plūsmas skaidru nodalīšanu no citu Atbalsta saņēmēja darbības nozaru finanšu plūsmām Līguma darbības laikā un 5 (piecus) gadus pēc Līguma īstenošanas pabeigšanas.
10. **Līguma grozījumi**
	1. Grozījumus Līgumā var veikt tikai Pusēm savstarpēji vienojoties (izņemot Līguma 12.2., 12.4. un 12.5.punktā minētos gadījumus).
	2. Iekšējos noteikumus un Līguma pielikumos esošās dokumentu veidnes, Aģentūra ir tiesīga grozīt bez saskaņošanas ar Atbalsta saņēmēju un tā piekrišanas. Aktuālā Līguma pielikumu redakcija ir pieejama Aģentūras tīmekļvietnē [www.liaa.gov.lv](http://www.liaa.gov.lv).
	3. Līguma grozījumi noformējami rakstveidā (izņemot Līguma 12.2., 12.4. un 12.5.punktā minētos gadījumus) un stājas spēkā, kad Atbalsta saņēmējs un Aģentūra tos abpusēji parakstījuši. Visi grozījumi tiek pievienoti Līgumam un kļūst par Līguma neatņemamu sastāvdaļu.
	4. Aģentūras ierosinātie grozījumi, kas neuzliek Atbalsta saņēmējam Līgumā vai normatīvajos aktos, kas nosaka atbalsta saņemšanas nosacījumus neparedzētus pienākumus un, kad Aģentūra atzīst to par iespējamu un lietderīgu, stājas spēkā ar attiecīga Aģentūras paziņojuma nosūtīšanas brīdi Atbalsta saņēmējam.
	5. Rakstisks paziņojums par izmaiņām pamatdatos (kontaktinformācija, tostarp, bet ne tikai, pārstāvja maiņa, juridiskā adrese, bankas rekvizīti) kļūst par Līguma neatņemamu sastāvdaļu no tā saņemšanas brīža.
11. **Dokumentu glabāšana**
	1. Atbalsta saņēmējs glabā ar Līgumu saistīto dokumentu oriģinālus vai to atvasinājumus ar juridisku spēku atbilstoši normatīvajiem aktiem par juridisko personu arhīvu dokumentu uzkrāšanu, uzskaiti, saglabāšanu un izmantošanu.
12. **Informācijas apmaiņa un Atbalsta saņēmēja pārstāvis**
	1. Jebkura Pusēm saistošas informācijas apmaiņa sakarā ar Līgumu ir veicama rakstiski tikai uz Līgumā norādītajām adresēm vai šādām e-pasta adresēm:
		1. Aģentūras e-pasta adrese – eksports@liaa.gov.lv;
		2. Atbalsta saņēmēja e-pasta adrese - \_\_\_\_\_\_\_\_\_\_\_\_\_.
	2. Steidzamos gadījumos informāciju var nodot telefoniski vai pa faksu, ar noteikumu, ka ne vēlāk kā 3 (trīs) darba dienu laikā attiecīgais dokuments tiek nosūtīts Līguma 14.1.punktā noteiktajā kārtībā. Informācija, kas nav nosūtīta rakstveidā, nav saistoša otrai Pusei.
	3. Paziņojumi, kas nosūtīti no Līguma 14.1.1. un 14.1.2.punktā minētajām elektroniskajām adresēm, ir saistoši Pusēm bez paraksta, izņemot, ja Līgumā paredzēts pretējais.
	4. Atbalsta saņēmēja pārstāvis ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kura pienākums ir nodrošināt Atbalsta saņēmēja no Līguma izrietošo pienākumu izpildi, tai skaitā, bet ne tikai, iesniegt Aģentūrai apstiprinājumu par saņemtā atbalsta veidu un apjomu un citus Atbalsta saņēmējam saistošus paziņojumus un uzņemties saistības Atbalsta saņēmēja vārdā, parakstīt ar Līguma izpildi saistītos dokumentus.
13. **Līguma darbības termiņš un Līguma izbeigšana**
	1. Līgums stājas spēkā pēc tā parakstīšanas. Līgums ir spēkā līdz Līgumā noteikto saistību pilnīgai izpildei, bet ne ilgāk kā līdz MK noteikumiem Nr.678 57.punktā norādītajam projekta īstenošanas termiņam.
	2. Aģentūra var vienpusēji izbeigt Līgumu, par to nekavējoties rakstiski informējot Atbalsta saņēmēju, ja:

15.2.1. Atbalsta saņēmējs nav izpildījis Līguma saistības noteiktajā laikā un apjomā vai noteiktajā termiņā nav iesniedzis Aģentūrai pieprasītos dokumentus;

15.2.2. Atbalsta saņēmējs kļuvis par neatbilstošu kritērijiem, kas noteikti MK noteikumos Nr.678 un Iekšējos noteikumos;

15.2.3. Atbalsta saņēmējs vairākkārtīgi pēc Aģentūras pieprasījumu saņemšanas pārkāpis Līguma nosacījumus;

15.2.4. Aģentūrai nav pieejams Līguma 4.2.punktā noteiktais finansējums vai Vienošanās ir izbeigta.

* 1. Atbalsta saņēmējs jebkurā laikā ir tiesīgs vienpusēji izbeigt Līgumu, par to vismaz vienu mēnesi pirms Līguma izbeigšanas rakstveidā informējot Aģentūru.
	2. Izbeidzot Līgumu pirms termiņa, Līguma nosacījumi, kuros atsevišķi atrunāts to izpildes termiņš, paliek spēkā arī pēc Līguma izbeigšanas.
1. **Pušu atbildība**
	1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, kas kavē vai pārtrauc Līguma saistību pilnīgu izpildi. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem.
	2. Pusei, kurai iestājas Līguma 16.2.punktā noteikto pienākumu veikšanai neiespējamie apstākļi, par šādu apstākļu iestāšanos 5 (piecu) darba dienu laikā rakstveidā jāpaziņo otrai Pusei. Ziņojumā jānorāda, kādā termiņā, pēc viņa uzskata, ir iespējama un paredzama Līgumā noteikto saistību izpilde, un, pēc otras Puses pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Šādā gadījumā Līgumā paredzēto Pušu pienākumu veikšanas termiņš tiek atlikts samērīgi ar šādu apstākļu darbības ilgumu, bet ne ilgāk kā līdz 2023.gada 31.decembrim.
	3. Par Līguma nosacījumu daļēju vai pilnīgu neizpildīšanu, Puses uzņemas atbildību saskaņā ar Līguma, Civillikuma un citu Latvijas Republikā spēkā esošo normatīvo aktu prasībām.
	4. Aģentūra neatbild par zaudējumiem, kas nodarīti trešajai personai Atbalsta saņēmēja darbības vai bezdarbības rezultātā, neveiks to atlīdzību, kā arī nepalielinās atbalsta apjomu un neveiks kompensācijas samaksu par kaitējumu, kas nodarīts Atbalsta saņēmēja darbības vai bezdarbības rezultātā.
2. **Piemērojamās tiesības un strīdu izšķiršana**
	1. Nosacījumi, kas tieši nav atrunāti Līgumā, tiek risināti saskaņā ar spēkā esošajiem normatīvajiem aktiem. Atsauce uz normatīvo aktu ir uzskatāma par atsauci uz to normatīvā akta redakciju, kas ir spēkā laikā, kad tiek piemērota vai ir izpildāma attiecīgā Līguma norma, kas atsaucas uz normatīvo aktu.
	2. Ja viens vai vairāki Līguma nosacījumi jebkādā veidā kļūs par spēkā neesošiem, pretlikumīgiem (pretēji normatīvo aktu nosacījumiem), tas nekādā veidā neierobežos un neietekmēs pārējo Līguma nosacījumu spēkā esamību, likumību vai izpildi. Šādā gadījumā Puses apņemas veikt visu iespējamo spēku zaudējušo saistību pārskatīšanu saskaņā ar spēkā esošajiem normatīvajiem aktiem.
	3. Līgums ir saistošs Pusēm un to tiesību un saistību pārņēmējiem.
	4. Strīdi, kas izriet un ir saistīti ar Līgumu, starp Pusēm tiek risināti pārrunu ceļā. Ja vienošanās netiek panākta 30 (trīsdesmit) dienu laikā no pārrunu uzsākšanas dienas, strīdi tiek risināti saskaņā ar normatīvajos aktos noteikto kārtību.
3. **Noslēguma noteikumi**
	1. Parakstot Līgumu, Atbalsta saņēmējs apliecina, ka:
		1. tas pretendē uz atbalstu atbalstāmajā nozarē saskaņā ar MK noteikumiem Nr.678 (neatbalstāmo nozaru saraksts iekļauts šo noteikumu 1.pielikumā);
		2. saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju tam nav nodokļu vai nodevu parādi, kas kopsummā pārsniedz 150 *euro*;
		3. tas nav sniedzis nepatiesu informāciju vai tīši maldinājis Aģentūru vai citu Eiropas Savienības fondu administrējošu iestādi saistībā ar Līgumu vai citu Eiropas Savienības fondu līdzfinansēto projektu īstenošanu;
		4. tas nav saņēmis vai neparedz saņemt finansējumu par tām pašām attiecināmajām izmaksām citu aktivitāšu ietvaros no vietējiem, reģionālajiem, valsts vai Eiropas Savienības līdzekļiem;
		5. Līguma ietvaros piešķirto atbalstu izmantos tikai savās interesēs, savām darbībām, kas nav saistītas ar saimniecisko darbību un nenodos to trešajām personām.
	2. Līgumā un sarakstē noteiktie termiņi, kas aprēķināmi gados, mēnešos vai dienās, sākas nākamajā dienā pēc datuma vai pēc notikuma, kurš nosaka tā sākumu. Termiņa sākuma datums nav nosakāms, pamatojoties uz informāciju, kas nodota telefoniski vai pa faksu.
4. **Līgums kopumā**
	1. Līgums ir sastādīts 2 (divos) identiskos eksemplāros latviešu valodā, no kuriem viens izsniegts Atbalsta saņēmējam, otrs - Aģentūrai. Abiem eksemplāriem ir vienāds juridiskais spēks.
	2. Līguma neatņemama sastāvdaļa ir šādi pielikumi:
		1. Apstiprinājums par saņemtā atbalsta veidu un apjomu (Līguma 1.pielikums);
		2. Pasākuma novērtējuma anketa (Līguma 2.pielikums);
		3. Maksājuma pieprasījums (Līguma 3.pielikums).
	3. Ar Līguma 19.2.1., 19.2.2. un 19.2.3.punktā minētajiem pielikumiem Atbalsta saņēmējs var iepazīties Aģentūras tīmekļvietnē [www.liaa.gov.lv](http://www.liaa.gov.lv/) vai tos saņemt Aģentūras Klientu apkalpošanas nodaļā.

|  |  |
| --- | --- |
| Aģentūra**Latvijas Investīciju un attīstības aģentūra**Pērses iela 2, Rīga, LV-1442PVN LV 90001739473 Tālr.: +371 67039400Fakss: +371 67039401\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A. Ozols | **Atbalsta saņēmējs****\_\_\_\_\_\_\_\_\_\_\_\_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Reģ. Nr.\_\_\_\_\_\_\_\_\_\_\_\_\_\_\_\_\_\_Tālr.: +371\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |